b'\n_START_ARTICLE_\nOLED\n_START_PARAGRAPH_\nOrganic Light-Emitting Diode (OLED), my\xc3\xb6s Light Emitting Polymer (LEP) ja Organic Electro-Luminescence (OEL), on hohtodiodi (LED), jonka elektroluminesenssikerros on korvattu kalvolla, jossa on orgaanisia yhdisteit\xc3\xa4. OLEDilla tarkoitetaan yleens\xc3\xa4 LEDi\xc3\xa4, jonka aktiivinen materiaali on pienimolekyylist\xc3\xa4 orgaanista yhdistett\xc3\xa4. PLEDiss\xc3\xa4 aktiivinen kerros on suurimolekyylist\xc3\xa4 orgaanista yhdistett\xc3\xa4._NEWLINE_OLEDin valmistuksessa k\xc3\xa4ytet\xc3\xa4\xc3\xa4n h\xc3\xb6yrystystekniikkaa, mik\xc3\xa4 vaatii tyhji\xc3\xb6n k\xc3\xa4ytt\xc3\xb6\xc3\xa4. Ensin lasisubstraatille tehd\xc3\xa4\xc3\xa4n indiumtinaoksidista anodi, mink\xc3\xa4 j\xc3\xa4lkeen h\xc3\xb6yrystet\xc3\xa4\xc3\xa4n yleens\xc3\xa4 ainakin kaksi kerrosta pienimolekyylisi\xc3\xa4 orgaanisia yhdisteit\xc3\xa4 (organometalleja). Orgaanisten kerrosten kokonaispaksuus on 100\xe2\x80\x93150\xc2\xa0nm. Niiden p\xc3\xa4\xc3\xa4lle tehd\xc3\xa4\xc3\xa4n katodi jostain metallista. Kuviointi hoidetaan k\xc3\xa4ytt\xc3\xa4m\xc3\xa4ll\xc3\xa4 "varjomaskia" h\xc3\xb6yrystyksess\xc3\xa4. Lis\xc3\xa4\xc3\xa4m\xc3\xa4ll\xc3\xa4 rakenteeseen erilaisia kerroksia saadaan OLEDin hy\xc3\xb6tysuhdetta paranettua. OLEDeiss\xc3\xa4 k\xc3\xa4ytet\xc3\xa4\xc3\xa4n usein nimell\xc3\xa4 Alq3 tunnettua yhdistett\xc3\xa4. Aukkojen kuljettajat ovat yleens\xc3\xa4 amiineja tai syaniineja, emissiokerroksessa k\xc3\xa4ytet\xc3\xa4\xc3\xa4n metalliselaatteja, bentseeniyhdisteit\xc3\xa4 sek\xc3\xa4 mahdollisesti fluoresentteja v\xc3\xa4riaineita. OLEDin ongelmia ovat sinisten emittoijien lyhyt elinaika, valmistustekniikkaa rajoittaa OLEDin skaalautumista suuremmiksi sek\xc3\xa4 suurempiin valmistusm\xc3\xa4\xc3\xa4riin. Vihreiden OLEDien hy\xc3\xb6tysuhde on samalla tasolla kaupallisten LEDien kanssa._NEWLINE_PLEDeiss\xc3\xa4 aktiiviset kerrokset on tehty polymeereist\xc3\xa4 eli isomolekyylisist\xc3\xa4 yhdisteist\xc3\xa4. Anodi ja katodi on teht\xc3\xa4v\xc3\xa4 tyhji\xc3\xb6tekniikalla, mutta polymeerikerrosten tekoon on useita eri menetelmi\xc3\xa4, jotka eiv\xc3\xa4t tarvitse tyhji\xc3\xb6t\xc3\xa4. Polymeerikerrosten tekoon k\xc3\xa4ytett\xc3\xa4v\xc3\xa4 tekniikka riippuu siit\xc3\xa4 onko kerrokset kuvioitava vai ei. Kuvioituun prosessiin sopii ainakin tavallisesta mustesuihkutulostuksesta kehitetty tekniikka. Muita mahdollisia tekniikoita ovat py\xc3\xb6ritysmenetelm\xc3\xa4 sek\xc3\xa4 pari muuta. PLEDiin riitt\xc3\xa4\xc3\xa4 yksi polymeerikerros, mutta nykyisin k\xc3\xa4ytet\xc3\xa4\xc3\xa4n yleens\xc3\xa4 kahta kerrosta, joista toisessa tapahtuu emissio ja toinen on johde, jonka teht\xc3\xa4v\xc3\xa4n\xc3\xa4 on kuljettaa ja sy\xc3\xb6tt\xc3\xa4\xc3\xa4 aukkoja. Johtavaan kerrokseen k\xc3\xa4ytet\xc3\xa4\xc3\xa4n polyamiinia (PANI:PSS) tai nimell\xc3\xa4 PDOT:PSS tunnettua polymeeri\xc3\xa4. Emissoivaan kerrokseen k\xc3\xa4ytet\xc3\xa4\xc3\xa4n polyfluoreeneja sek\xc3\xa4 PPV:t\xc3\xa4. PLEDit toimivat OLEDej\xc3\xa4 pienemm\xc3\xa4ll\xc3\xa4 j\xc3\xa4nnitteell\xc3\xa4 (muutava V vs. OLED n. 10\xc2\xa0V).  Vaikka t\xc3\xa4ysv\xc3\xa4rilaitteita on demonstroitu ainoastaan keltaista emittoivat PPV-pohjaiset PLEDit ovat kaupallisia tuotteita._NEWLINE_PLEDien etuja OLEDeihin verrattuna ovat alemmat tuotantokustannukset, parempi soveltuvuus massatuotantoon sek\xc3\xa4 skaalautuvuus isoihin pinta-aloihin. Lis\xc3\xa4ksi PLEDej\xc3\xa4 voidaan valmistaa painotekniikalla taipuisille substraateille. PLEDeist\xc3\xa4 ja OLEDeist\xc3\xa4 on olemassa lukuisia variaatioita, jotka parantavat joitain ominaisuuksia. n\xc3\xa4ytt\xc3\xb6sovelluksissa PLEDien elinaika on jopa 10\xc2\xa0000 h, muttei moniv\xc3\xa4rij\xc3\xa4rjestelmiss\xc3\xa4, joissa erityisesti sininen v\xc3\xa4ri on ongelmallinen.    _NEWLINE_Samsung kehitti 256-v\xc3\xa4risen PMOLED:in syksyll\xc3\xa4 2002 ja tekniikka on ly\xc3\xb6nyt kaupallisesti l\xc3\xa4pi jo erilaisissa kannettavissa multimedialaitteissa, kuten k\xc3\xa4nnyk\xc3\xb6iss\xc3\xa4 ja mp3-soittimissa. Monitori- ja televisiokoossa OLED tulee laajamittaiseen k\xc3\xa4ytt\xc3\xb6\xc3\xb6n 2010-luvulla.'